Oslo 27. mars 2017

**Referat fra ledermøte torsdag 23. mars kl. 09.00 – 11.30**

**Sted: Møterom hos rektor/direktør**

tilstede:
Jon Refsdal Moe, Suzanne Bjørneboe, Tore Dingstad, Hege Nyborg, Karianne B Gilje, Ellen Aslaksen, Merete Lingjærde, Annemarie Bechmann Hansen, Jørn Mortensen (ref)

[Anette Christensen og Torben Lai under sak 1.]

[Jon Ivar Strømmen under sak 2.]

1. CANVAS – presentasjon, utfordringer, muligheter

v/Anette Christensen

*Anette Christensen ga en presentasjon av læringsplattformen. Ledermøtet ba om utdypinger av noen av de tekniske utfordringene.*

*Det fremkom under møtet at svært få lærere har publisert på Canvas, og det var diskusjon om hvordan skolen skal få til økt publisering, og hvor ansvaret for denne oppfølgingen ligger. Det var også diskusjon om studiekonsulentenes rolle i arbeidet.*

*Konklusjonen er at avdelingene bør oppfordre til økt publisering – det er denne våren verktøyet bør testes - , samtidig som støttefunksjonene omkring publisering må avklares.*

2. Budsjett 2017

v/direktør

*JIS presenterte tallene som er vedtatt av styret 14. mars. Hovedrammene i budsjettet ble vedtatt i desember 2016, mens vedtaket i mars 17 omhandlet fordelingen av tilleggs-kuttet på ca 1 mill vedtatt av Stortinget før nyttår og fordelingen av mindreforbruket som overføres til budsjettåret 2017. Når det gjelder avdelingenes mindreforbruk i 2016 ble det presisert at det er forskjell på planlagt mindreforbruk knyttet til faseforskyvning og reelt mindreforbruk, knyttet til at midlene ikke ble disponert til formålet i fjor. Det ble uttrykt ønske om en mer åpen og inkluderende prosess om fastsetting av endelige rammer.*

3. Mandat masterrevisjon

v/ rektor

*Ledergruppen gjennomgikk mandatet og gjorde enkelte revideringer.*

4. Ledersamling Bergen

Forventninger og innspill

*utgikk*

5. Eventuelt

- operativt ledermøte

*utgikk*